procesaur/Wiki.mk huggingface dataset:
Златна порта (Цариград)

Златната порта во Цариград (грчки: ''Χρυσεία Πύλη'', ''Chryseia Pylē''; латински: ''Porta Aurea''; турски: ''Altınkapı'' или ''Yaldızlıkapı'') била влезната порта во престолнината на Византија. Таа била главниот влез во престолнината и се користела особено при триумфалните влезови на императорот во главниот граф при воените победи или други државни пригоди. Во многу ретки случаи, низ портата било дозволено да влегуваат и излегуваат некакви царски посетители, како папски делегации на пример. Во 1261 година, по повторното заземање на градот од страна на Византијците, низ оваа порта поминал Михаил VIII Палеолог . Името на оваа порта било земено од многу други големи градови кои имале златна порта, како на пример оние во Солун или портата во Киев.
1 Историја
Датумот на изградба на оваа порта е непознат. Се смета дека била изградена во времето на Теодосиј II, односно во времето кога биле изградени и ѕидините на градот.
И покрај нејзината главно церемонијална улога, портата во текот на својата историја издржала на голем дел од нападите. Со додавањето на попречен ѕид меѓу внатрешните и надворешните ѕидини, таа претставувала еден вид мала тврдина. По заземањето на градот од страна на Османлиите, биле додадени три поголеми кули на портата во внатрешноста на ѕидините, формирајќи тврдина од седум кули која тврдина денеска е позната како Еди-куле Хисар.
Во тоа време таа ја изгубила својата функција како порта. Овде би сместен главниот затвор во Цариград. Меѓу најпознатите затвореници кои лежеле овде бил младниот Осман II, кој бил затворен и погубен од јаничарите во 1622 година. Во текот на Наполеоновите војни, тврдината била затвор на многу француски затвореници. Какоз затвор објектот служел до 1837 година.
2 Опис
Портата била изградена од големи квадратни блокови од полиран бел мермер и имала форма на три заоблени порти. Околу портата се наоѓале околу десетина кули. Со исклучок на централниот влез, споредните останувале отворени во текот на секојдневието на населението на градот.
Портата била украсена со многубројни статуи, вклучувајќи ја и статуата на Теодосиј I на врвот. На врвот исто така имало поставено скулптура од крст, кој паднал по земјотресот од 562 година.
Елпска филхармонија

Елпска филхармонија или наречена ''Елфи'' (|Elbphilharmonie Hamburg; ''Elphi'') е концертна сала во изградба во квартот Хафен Сити во Хамбург, Германија. Концертната сала е проектирана од ''Herzog & de Meuron'' на местото на едно старо складиште („Kaispeicher A“). Ќе биде највисоката населена зграда во Хамбург, со височина од 110 метри.
На 2 април 2007, Првиот градоначалник на Хамбург Оле фон Бојст, Хенер Малштет, ''Hochtief Construction AG'', проектниот координатор Хартмут Вегенер, министерот за култура на Хамбург Карин фон Велк и архитектот Пјер де Мерон го поставиле камен-темелникот во складиштето ''Kaispeicher A''. Во 2007, изградбата требало да биде завршена во 2010 со проценети трошоци на 241 милион евра.
Во ноември 2008, се изменил првичниот договор, па така трошоците на проектот сега биле проценети на 450 милиони евра.
Во август 2012, трошоците повторно биле препроценети и сега се очекувало да бидат над 500 милиони евра, што требало да ги покријат трошоците за зајакнување на кровната конструкција. Датумот на завршување бил поместен во летото 2015, како најрано очекуван.
Моментално се очекува градежните работи да завршат во октомври 2016, а најраниот датум на отворање се предвидува да биде пролетта во 2017.
Источниот дел од градбата ќе биде наменет за хотелот „Westin Hamburg“, кој се очекува да се отвори во 2014. Горните катови западно од концертната сала ќе се наменат за апартмани.
Шицберг

Шицберг е село и поранешна општина во округот Витенберг, во Саксонија-Анхалт, Германија. Од 1 јануари 2011, е дел од градот Јесен (Елстер).
1 Географија
Шицберг се наоѓа околу 12 километри западно од Јесен на Елба.
2 Економија и сообраќај
Сојузниот автопат (''Bundesstraße'') B 187 помеѓу Витенберг и Јесен е околу 12 километри на југ.
Милангер

Милангер (|Mühlanger) — село и поранешна општина во округот Витенберг, во Саксонија-Анхалт, Германија. Од 1 јануари 2014 е дел од градот Цана-Елстер. Од 1 јануари 2011 до 29 мај 2013 била дел од градот Цана-Елстер. Претходно, општината припаѓала на општинската заедница Елбауе-Флеминг.
1 Географија
Милангер се наоѓа 9 километри источно од Лутерштат Витенберг на Елба.
1.1 Општински единици
Милангер е поделен на Хондорф, Прилиц и Галин.
2 Историја
Хондорф првпат е споменат во 1304. Општината била основана во 1939 со спојување на селата Прилиц и Хондорф. Галин бил припоен во 1974.
3 Економија и сообраќај
Сојузниот автопат B 187 кој води од Витенберг до Јесен поминува низ општината.
The New Workout Plan

„The New Workout Plan“ е последниот сингл од првиот студио албум на Кање Вест, ''The College Dropout''. Издаден при крајот на 2004 година, синглот се искачи на своето највисоко педесет и прво место на Американската табела на Хот Р&Б/Хип-Хоп Песни. Џон Леџенд, Ана Никол Смит, GLC и Фонцворт Бентли направија неколку камео појави во музичкиот спот за песната.
ФК Победа (Валандово)

ФК Победа е фудбалски клуб од Валандово, Македонија. Победа моментално игра во Третата фудбалска лига - Исток.
1 Историја
Првата фудбалска топка во Валандово ја донеле браќата Илија и Никола Костадинови уште во 1922 година. Првото име на клубот било Беласица, но во 1924 година го смениле името во Победа. Меѓутоа, сè до 1948 година, клубот неколкупати го менувал името: Голаш, Македонија, Пролетер за да во 1948 година одново го добие името Победа.
По неуспешните квалификации за влегување во Македонската лига, 1966 против Индустријалец од Скопје и 1967 година против Љуботен, конечно за првпат Победа стана член на Македонската лига 1976/77 година кога го постигна најголемиот успех освојувајќи го второто место. Во сезоните 79 и 81 Победа била петта, но 1984 година поради финансиски проблеми испаднала од Македонската лига. Испаднала и од Втората лига 1986 година, но веќе наредната година се вратила пак. И потоа во 1994/95 година кога како шампион на Втората лига Љубисав Иванов и останатите членови на Управниот одбор не и дозволиле да игра во Македонската лига.
Победа во сезона 2020/21 е шампион во Општинската фудбалска лига на Валандово и се стекнува со право на учество во Третата фудбалска лига - Исток. Сезоната требало да започне во септември 2021 година, меѓутоа поради моменталните протоколи за заштита од Ковид-19 стартот е одложен и сезоната започнува дури на 20. март 2022 година. Победа од Валандово е учесник во новата сезона од Третата фудбалска лига - Исток.
Јесен (Елстер)

Јесен (|Jessen) — општина сместена на реката Шварце Елстер и се наоѓа во источниот дел на Саксонија-Анхалт во округот Витенберг.
1 Географија
Јесен е споена општини од следниве единици:
2 Историја
Првиот документиран доказ за постоењето на Јесен потекнува од 1217. На ноќта 20 на 21 септември 1729, голем дел од градот бил уништен од оган. По многу вековното функционирање во рамките на Саксонија, Јесен станал дел од Прусија во 1816.
Во 1945, станал дел од покраината Саксонија-Анхалт. Во 1952, според административните реформи на Источна Германија, Јесен станал окружен главен град на регионот Котбус (Котбус сега е дел од Бранденбург). Во 1990, Јесен повторно станал дел од новоформираната покраина Саксонија-Анхалт. Во 1992, дошло до спојување на општините Грабо, Горсдорф-Хемсендорф, Линдвердер и Гроскорга, а во 1993 Швајниц, Гербишбах, Клоса, Шенајхо, Штајнсдорф и Диксферда. Со окружната реформа во 1994, Јесен станал дел од округот Витенберг, притоа добивајќи уште три општини кон него, Батин, Дисниц и Клајндребен-Маукен. Во 1999, дошло до уште спојувања: Арнсдорф, Лајпа и Рулсдорф со Рахајн. На 1 март 2004, уште 12, меѓу нив Зејда, Холцдорф и Линда (Елстер). Некои од овие порано независни општини се состоеле од повеќе населени места, па така денес Јесен има вкупно 47 ''Stadtteile'' (составни градски делови).
3 Економија и инфраструктура
Основаните бизниси главно се мали и средно во металопреработувачката, градежништво, преработка на млеко и производство на пијалаци. Исто така, има и поголеми претприемачи во земјоделството.
4 Култура и знаменитости
* Историскиот плоштад во Јесен
* Парохиската црква Свети Никола во Јесен
* Замокот Јесен, од 1999 седиште на градскиот совет
* Парохиската црква Света Марин во Швајниц
*''Amtshaus'' во Швајниц
* Селската црква во Горсдорф
* Селската црква во Клајндребен
* Фериботот Преч-Маукен
5 Луѓе
* Карл Лампрехт (25 февруари 1856 – 10 мај 1915 во Лајпциг), бил професор по историја на Универзитетот Лајпциг, кој денес е познат по неговата улога во ''Methodenstreit''.
6 Факт
Градот е дванаесеттата најголема општина во Германија по површина, така за 3 км<sup>2</sup> е поголема од Минхен.
Момчило Грошев

Момчило Грошев - Грошка (Валандово, - , ) — македонски фудбалер, голман на „шампионската генерација“ на Вардар.
1 Животопис
Грошев е роден во Валандово на 19 јануари 1960 година. Тој уште таму ги има направил првите фудбалските чекори, во матичниот клуб Победа Валандово. Оттаму, заминал во прилепска Победа и таму останал две сезони, а потоа застанал на голот на Вардар во чии редови настапувал заедно со Рингов, Панчев, Станојковиќ, Јаневски, Најдоски и др , со кои ја освојуваат единствената шампионска титула во поранешната СФРЈ, во сезоната 1986/87. Еден период бранел и во Грција.
По завршувањето на активната кариера, долго време работел во младинскиот погон на Вардар тренирајќи ги младите голмани, потоа и во Стручниот штаб на првиот тим со најдобрите голмани, пренесувајќи им го своето богато голманско искуство кога бранел против Партизан, Црвена звезда, Динамо, Хајдук, Вележ, Сараево. По долго и тешко боледување, по неколку комплицирани операции, умира во Скопје на 24 февруари 2010 година.
Адријанополска порта (Цариград)

Адријанополска порта, позната и како порта Хариус а во Турција како Адријанополска порта се наоѓа во Истанбул, Турција.
Оваа порта по Златната била најважната во градот. Оваа порта било местото од каде Мехмед II го направил своето триумфално влегување по освојување на градот. Оваа порта се наоѓа на врвот од шестиот рид, кој бил највисоката точка во градот со 77 метри.
Drive Slow

„Drive Slow“ е песна изведена од страна на американскиот хип-хоп артист, продуцент и текстописец Кање Вест. Беше издадена на 6 јуни 2006 година како петти и последен сингл од шестиот албум на Вест, ''Late Registration''. Песната содржи примерок од песната на Хенк Крафорд, „Wildflower“ и исто така во песната гостуваат Пол Вал и GLC, со бекап вокали изведени од страна на пејачот Тони „Penafire“ Вилијамс. Иако прими добри музички критики за текстот и звукот, синглот не атакуваше на ниедна табела поради недостаток на емитување по радијата.
Парохија

Парохија (|παροικία) или енорија (|ενορία) — најмала црковна заедница на свештени лица и на верници од христијанска вера, населени на една определена територија, под духовно раководство на еден парохиски свештеник, односно парох. Во едно населено место можат да постојат повеќе парохии, а и повеќе места можат да сочинуваат една парохија.
1 Поврзано
*Парохии на МПЦ - ОА
be-x-old:Парафія
da:Sogn
de:Kirchengemeinde
nds:Parish
sk:Farnosť
Романова порта (Цариград)

Романовата порта односно Петта воена порта, или пак позната како порта на Свети Роман се наоѓа на местото каде според преданието загинал последниот византиски цар Константин XI Палеолог (1449—1453) во борбата против Османлиите во денешен Истанбул, Турција. Портата се наоѓа меѓу 65 и 66 кула. Портата претставува едноставен премин преку внатрешниот ѕид, кој е зацврстен со една квадратна кула која се наоѓа на нејзината десна страна. Портата е висока 26,5 метри и е втора по големина по Златната порта.
Денеска, во Турција е позната како ''Кучум порта'' или портата на нападот кое го означува навлгувањето на Османлиите токму низ оваа порта на 29 мај 1453 година. Иако во времето на византиската ера низ неа не можело да се излезе надвор од градот, во времето на османлискиот период ѕидините биле запоставени, така што денеска низ неа поминува една асфалтна улица која претставува спореден излез од стариот град. Покрај портата е поставена една спомен плоча на кој пишува дека Османлиите го зазеле градот преку оваа порта.
Белградска порта (Цариград)

Втората воена порта или Белградската порта се наоѓа помеѓу 22 и 23 кула. Според Никита Конијатес, во 1189 година портата била целосно излолирана од страна на Исак II Ангел бидејќи според пророштвото ова била портата преку која царот Фридрих Барбароса ќе навлезе во градот. Во затворена положба портата била до 1346 година, а во времето на опсадата на градот во 1453 година, таа повторно била затворена. Во таков вид останала до 1886 година, кога била повторно отворена и позната како ''Капали капи'' или ''Затворена порта''. Денеска портата е позната како Белградска порта според српските занаетчии кои живееле во реонот во времето на Сулејман Величествениот откако тој го освоил Белград во 1521 година.
Dockville

Dockville е музички и ликовен фестивал на најголемиот европски речен остров, квартот Вилхелмсбург во Хамбург. Спонзориран е од германската ''Internationalen Bauausstellung (IBA)'' и за првпат се одржал во 2007. Многу делови од фестивалската површина се наоѓаат директно на реката Елба, во делови кои не се заштитени од поплави. Карактеристично за фестивалот е комбинацијата од музика и ликовна уметност.
1 2007
Во 2007, кога фестивалот се одржал по првпат, имал 5.000 посетители. Музички предводници биле германските бендови 2Raumwohnung и Tocotronic. Уметнички директор бил германскиот сликар Даниел Рихтер.
2 2008
Оваа година фестивалот траел три дена. Започнал на 15 август (петок), а завршил на 18 август (недела). Предводници биле германските и британските бендови The Ting Tings, Deichkind, Fettes Brot и Television Personalities. Германскиот сликар Даниел Рихтер бил главен за уметничката програма.
Германскиот весник ''Hamburger Abendblatt'' известил, дека околу 10.000 луѓе го посетители фестивало и дека програмата и инфраструктурата се подобрени.
3 2009
2009 фестивалот се одржал на истото место како порано од 14 до 18 август. Музички предводници биле MGMT, Turbonegro и германските бендови Kettcar, Element of Crime и The Whitest Boy Alive. Повторно имало комбинација на музика и работа на ликовни уметници. Јавниот радиски и телевизиски сервис Norddeutscher Rundfunk и германскиот весник ''Hamburger Abendblatt'' известиле дека 15.000 луѓе го посетиле фестивалот вториот ден, воедно истакнувајќи дека се појавиле определени логистички проблеми.
Дијагонала

Дијагонала права линија што поврзува несоседни агли на многуаголник или полиедар.
Покрај геометриското значење, дијагоналата се среќава и кај матриците, каде означува низа елементи долж дијагонална линија.
1 Многуаголници
Кај еден многуаголник, дијагонала е отсечка која сврзува две несоседни темиња. Четириаголникот има две дијагонали, кои ги сврзуваат спротивните темиња. Кај секој испакнат многуаголник, сите дијагонали лежат во многуаголникот, но кај вдлабнатиот (конкавен) многуаголник, некои дијагонали ќе лежат вон многуаголникот.
Секој многуаголник со ''n'' страни (''n'' ≥ 3), било испакнат или вдлабнат, има
:<math>\frac{n^2-3n}{2}\, </math>
дијагонали, бидејќи секое теме има дијагонали што се протегаат до сите други темиња освен самото себе и двете соседни темиња, па затоа има ''n'' − 3 дијагонали.
2 Матрици
Кај квадратните матрици „главната дијагонала“ ја образуваат елементите што се протегаат од горниот лев до долниот десен агол. Кај матрица <math> A </math> со показател на ред <math>i</math> и показател на колона <math>j</math>, ова ќе бидат елементите <math>A_{ij}</math> со <math>i = j</math>. На пример, идентичната матрица може е онаа што има елементи 1 на главната дијагонала, а нули на сите други места::<math>\begin{pmatrix}
1 & 0 & 0 \\
0 & 1 & 0 \\
0 & 0 & 1
\end{pmatrix}</math>
Дијагоналата што се протега од горниот десен до долниот лев агол е „споредна“ или „антидијагонала“. „Вондијагоналните“ елементи се сите оние што не лежат на главната дијагонала. „Дијагонална матрица“ е онаа каде сите елементи вон дијагоналата се нули.
„Наддијагоналнен“ елемент е оној што се наоѓа неопсредно над и десно од главната дијагонала. Just as diagonal entries are those <math>A_{ij}</math> with <math>j=i</math>, the superdiagonal entries are those with <math>j = i+1</math>. For example, the non-zero entries of the following matrix all lie in the superdiagonal:
:<math>\begin{pmatrix}
0 & 2 & 0 \\
0 & 0 & 3 \\
0 & 0 & 0
\end{pmatrix}</math>
Likewise, „поддијагонален“ елемент е оној што се наоѓа веднаш под и лево од главната дијагонала, т.е. елемент <math>A_{ij}</math> with <math>j = i - 1</math>. Општите дијагонали на матрицата се означуваат со показателот <math>k</math> со величините во однос на главната дијагонал: главната дијагонала има <math>k = 0</math>; наддијагоналата има <math>k = 1</math>; поддијагоналата има <math>k = -1</math>; а, општо земено, <math>k</math>-дијагоналата се состои од елементите <math>A_{ij}</math> со <math>j = i+k</math>.
3 Геометрија
По аналогија, подмножеството на Декартовиот производ ''X''&times;''X'' на секое множество ''X'' со самото себе, кое се состои од сите парови (x,x), се нарекува дијагонала, и претставува графот на идентичната релација. Ова игра важна улога во геоемтријата; на пример, неподвижните точки на пресликувањето ''F'' од ''X'' сама на себе се добиваат со пресек на графот ''F'' со дијагоналата.
4 Поврзано
* Симетрала
* Транверзала
* Дијагонална уличка — место во светот на Хари Потер
Дитриксдорф

Дитриксдорф (|Dietrichsdorf) — село и поранешна општина во округот Витенберг, во Саксонија-Анхалт, Германија. Од 1 јануари 2011 е дел од градот Цана-Елстер. Од 1 јануари 2005 до јануари 2011, општината припаѓала на заедницата на општини (''Verwaltungsgemeinschaft'') Елбауе-Флеминг, а пред тоа на заедницата на општини Миленгрунд.
1 Географија и сообраќај
Селото се наоѓа 9 километри источно од Витенберг на северниот брег на Елба. Низ подрачјето на селото поминува сојузниот автопат (''Bundesstraße'') B 187 и железничката линија помеѓу Витенберг и Котбус.
2 Историја
Првичната словенска населба Дитриксдорф првпат е спомената на 14 ноември 1385. Меѓутоа била именувана по водачот на доселениците Дитрих, кој ја предводел групата германски доселеници во текот на источната колонизација; првичното словенско име не се зачувало.
Килзо првпат бил споменат во 1378. Килзо, исто така, е со словенско потекло. Името доаѓа од ''koko'', што значи „кружење“ „круг“ или „округло село“, кое најмногу се донесува на обликот на селото. Од 1942, селото е дел од Дитриксдорф.
3 Административни единици
Дитрихсдорф ги има следниве единици: Галин и Килзо.
4 Знаменитости
* Црква од тули градена во 1705
* Воденица во Дитриксдорф
Благица Калева

Благица Калева родена Крстева (, Валандово) ― македонска фолк пејачка. Таа е дел од групата Модус. Средно музичко училиште завршила во Штип. Настапувала скоро на сите фолк фестивали во Македонија. Најчето на настапите освојува некоја од наградите. На Фолк Фест Валандово 2007 ја освоила наградата најдобра песна од публиката. Била мажена со струмичкиот Музичар Костадин Калев - Дине. На 8 јули 2002 на пат за Скопје, доживува сообраќајна несреќа, во кој животот го губи нејзиниот сопруг и помалата ќерка Викторија. Моментално живее во Струмица со ќерката Марија.
Славко Нартков

Славко Нартков (Ново Село, Штипско, - , ) — македонски оперски пејач. Тој бил дел од операта „''Палјачи''“ од Руџеро Леонкавало, која била прва опера изведена во Штип (2 септември 1925).
1 Животопис
Нартков е роден 1896 година во штипско Ново Село. Гимназија завршил во Константинопол, а завршил Филозофски факултет во Скопје. Починал 1948 година, во родниот Штип.
Елстер (Елба)

Елстер (|Elster) — село и поранешна општина во Саксонија-Анхалт, Германија, кое се наоѓа во округот Витенберг. Од 1 јануари 2011 е дел од градот Цана-Елстер. Од 2005 до 2011 припаѓал на заедницата на општини (''Verwaltungsgemeinschaft'') Елбауе-Флеминг, пред 2005 припаѓал на заедницата на општини Елстер-Сејда-Кледен.
1 Географија и сообраќај
Селото се наоѓа 15 километри источно од Витенберг и 10 километри западно од Јесен. Низ селото поминува сојузниот автопат (''Bundesstraße'') B 187 и железничката линија помеѓу Витенберг и Котбус.
Се наоѓа на устието на Шварце Елстер, која се влева во Елба. Меѓународната велосипедска патека Р2 поминува низ Елстер долж Елба. Фериботот сè уште се користи за поминување на реката. Сценски пејзажи се ''Elbauen'', кои на големи плива се како природни полдери. Во текот на т.н. поплавите на Векот во 2006, овие природни полдери не биле доволно високи да ја одвратат водат, што довело голем дел од селото да биде поплавено.
Покрај тоа, во 2004, нова станица за бродови за крстарење е направена на Елба.
2 Историја
Елстер првпат бил спомнат во 1187 под името ''Alstermunde''. До почетокот на Втората светска војна, бил важна населба за рибарство и бродоградба. Сега, најмногу работни места има во земјоделството и малите бизниси за ракотворби.
3 Административни единици
Елстер се состои од Изербегка, Гилсдорф, Мелтендорф и Елстер.
Кледен

Кледен — село и поранешна општина во округот Витенберг, во Саксонија-Анхалт, Германија. Од 1 јануари 2011, е дел од градот Јесен (Елстер).
1 Географија
Кледен се наоѓа на Елба околу 12 километри југозападно од Јесен и во источниот дел на Саксонија-Анхалт.
Кледен се наоѓа во средината на ''Elbaue'', вид на природни полдери и една од најголемите области со шуми и ливади во регионот. Голем дел од нејзе е неразвиен, во која се сместени многубројни диви животни.
2 Историја
Историјата на Кледен е предмет на многу различни дискусии. Ова води од потеклото на името на селото, како и за првото спомнување на Кледен. Најнеодамнешните истражувања велат дека името е од словенско потекло. Во 1935, означувањето на името било променето од „Clöden“ во „Klöden“.
Спомнувањето на место Clotna во 965 дозволува заклучоци дека Кледен е повеќе од 1000 години стар.
3 Економија и сообраќај
Кледен е поврзан со сојузниот автопат (''Bundesstraße'') B 187, кој се наоѓа 12 километри северно од селото, и ги поврзува Јесен и Витенберг.
Меѓутоа, нема никаква железничка врска. Станицата Јесен не е да далеку, така во Кледен може да се стигне оттаму со автобус.
Велосипедската патека Елба исто така поминува низ Кледен.
Константа (математика)

Во математиката, константа или постојана е непроменлива величина (вредност) која е потполно постојана или постојана во однос на контекстот. Спротивен поим е „променлива“, која е величина што се менува.
Кај полиномите, функцијата од втор степен обично се означува како
::<math>a x^2 + b x + c,\ </math>
каде ''a'', ''b'' и ''c'' се константи (или параметри), додека ''x'' е променлива - пополнувач за аргументот на функцијата што се разгледува. Поизложен начин на запишување на функцијата е:
::<math>x\mapsto a x^2 + b x + c,</math>
што ја истакнува аргументалната улога на ''x'', а оттука следува дека ''a'', ''b'' и ''c'' се константи. Во овој пример константите се всушност коефициенти на полиномот, а бидејќи ''c'' се јавува во член што не го содржи ''x'', се нарекува постојан (константен) член на полиномот и може дас е претстави како коефициент на ''x''<sup>0</sup>.
1 Контекстна зависност
Константата како поим е контекстно зависна, што може да се види од следнава анализа:
:<math>\frac{d}{dx} 2^x = \lim_{h\to 0} \frac{2^{x+h} - 2^x}{h} = \lim_{h\to 0} 2^x\frac{2^h - 1}{h}</math>:<math>{\color{white}\frac{d}{dx} 2^x} = 2^x \lim_{h\to 0} \frac{2^h - 1}{h}</math> бидејќи ''x'' е константа (т.е. не зависи од ''h'')
:<math>{\color{white}\frac{d}{dx} 2^x} = 2^x \cdot\text{KOHCTAHTA,}</math> каде „константа“ значи „не зависи од ''x''“.
Значи некоја вредност е константа кога не зависи од друга променлива вредност и не се менува заедно со неа. Во првиот наведен случај, ова значи дека вредноста не зависи од ''h'', а во вториот дека не зависи од ''x''.
2 Поврзано
*Променлива
*Израз
*Математичка константа
*Физичка константа
*Константа
*Коефициент
Нано Ружин

Нано Ружин (Скопје, ) — македонски политичар, дипломат, универзитетски професор и поранешен амбасадор на Македонија во НАТО.
1 Животопис
Ружин е роден во Скопје на 31 јули 1952 година на родители Глигор и Стана. Неговото семејство потекнува од Валандово. Основно и средно училиште завршил во Скопје, факултет завршил во 1975 година во Белград. Политички науки, со претходна подготовка на пост-дипломските и докторските студии 1980-1983 завршил на иститутот за политички науки во Париз, додека магистрирал во 1982 година во Загреб на насока Политички науки, за подоцна да има одбрана на докторска теза Правен факултет во Скопје во 1986 година.
Од 1976 до 1978 година работел во ОКССММ, а од 1984 до 1987 во СЗБНОВМ. Од 1988 станал професор на Филозофски факултет во Скопје. Тука бил сè до 2001 година кога станал амбасадор на Македонија во НАТО. Во 2007 година успешно лобирал за Македонија да биде домаќин на министерскиот состанок на НАТО наречен Безбедносен Форум-Охрид јуни 2007. Од 2008 повторно е професор на Филозофскиот факултет во Скопје. Воп два наврата бил пратеник во Македонското Собрание (1994-1998; и 1998-2001). Бил и член на Парламентот во НАТО (1995-2001). Рунин е основач на неколку невладини организации, како ''Евро-атлантскиот клуб на Македонија'' во 1991 г.'';Европско движење на Македонија''; ''ЏЕФ на РМ''; ''ЕСМС'' итн. Во Брисел бил избран за амбасадор на годината за 2007 година од страна на МНР на Белгија и списанието Дипломатски Новости. На македонските претседателски избори во 2009 година, Ружин бил кандидат на ЛДП и во првиот круг освоил 40.042 гласови (4,06 %), што не било доволно да влезе во вториот круг.
2 Библиографија
Ружин е автор на 15 разновиди книги и учебници и преку 300 разновидни тестови објавени во Македонија и во странство. Автор и соработник на повеќе книги и изданија од областа на општествената политика, меѓународните односи како и односите на Македонија со евроатлантските установи.
Керкопорта

Керкопорта или Циркуска порта се наоѓа на местото каде започнуваат ѕидините на Влахерна, кај палатата Константин Порфирогенит Палеолог во историскиот град Цариград, денес Истанбул, Турција. Низ оваа порта во градот навлегле првите отомански сили во 1453 година. Се смета дека самата порта по грешка била оставена отворена, па Османлиите сметале дека поради тоа што била потплно разрушена од бомбардирањето, преку неа нема да можеле да го освојат градот. Првиот муслимански бајрак бил закачен на оваа порта. Бранителите на градот успеале да ги совладат силите кои биле навлезени кон кулата но веќе било предоцна да се спречи нападот на јаничарите кои веќе ја зазеле Романовата порта. Самата порта била уништена и денеска на нејзиното место не постои никакви ѕидини или остатоци.
en:Walls of Constantinople#Kerkoporta
Ферибот Косвиг

Фериботот Косвиг, исто така познат како Ферибот Косвиг Верлиц, е жичен фериботи низ реката Елба помеѓу Косвиг и Верлиц во Саксонија-Анхалт, Германија. Фериботот е поседуван од општината Косвиг.
Фериботот поминува должина од околу 125 метри, на секои 5 минути. Технички, фериботот е реакционен ферибот, кој е придвижуван од млазовите на водата. Фериботот е прикачен на пловечки кабел, кој е ставен во речното корото, со кој се движи фериботот.
Фериботот постоел на местото уште од 1566. Реакциониот принцип бил првпат воведен во 1863 и продолжил до денес. Моменталниот ферибот потекнува од 1934, иако е обновуван неколкупати оттогаш.
Бад Кезен (општинска заедница)

Бад Кезен (|Bad Kösen) била ''општинска заедница'' во округот Бургенланд, во Саксонија-Анхалт, Германија. Седиштето на општинската заедница било во Бад Кезен. Распуштена е во јануари 2008.
Општинската заедница Бад Кезен се состоела од следниве општини:
# Абтлебниц
# Бад Кезен
# Крелпа-Лебшиц
# Јанисрода
# Лајслау
# Присниц
Ачал Прабала

Ачал Прабала (англиски: Achal Prabhala) е индиски истражувач, активист и писател кој живее во Бангалор (Карнатака). Тој е најдобро познат по неговата работа во областа на правата на интелектуална сопственост во областа на медицината и знаење. Исто така постои член на одборот на Центарот за интернет и општество (на англиски јазик: Centre for Internet and Society) и Советодавниот одбор на Фондацијата Викимедија.
Зелбиц (Елбтал)

Зелбиц — село и поранешна општина во округот Витенберг, во Саксонија-Анхалт, Германија. Од 1 јануари 2010, е дел од градот Кемберг.
1 Географија
Зелбиц се наоѓа на околу 12 километри југозападно од Лутерштат Витенберг на крајот на ''Flusslandschaft Mittlere Elbe'' биосфера резерватот.
2 Историја
Зелбиц првпат бил спомнат во 1388 под името ''Slewitz''.
3 Политика
Општинскиот совет е составен од осум советници.
3.1 Партнерства
Зелбиц одржува партнество со истоимениот град Зелбиц во округот Хоф во Баварија.
4 Економија и сообраќај
Сојузниот автопат (''Bundesstraße'') B 100 помеѓу Грефенхајнихен и Косвиг е околу 10 километри оддалечен.
Требиц (Саксонија-Анхалт)

Требиц (|Trebitz) — село и поранешна општина во округот Витенберг, во Саксонија-Анхалт, Германија. Од 1 јули 2009, е дел од градот Бад Шмидеберг.
1 Географија и сообраќај
Требиц се наоѓа 17 километри југоисточно од Витенберг и околу од Преч, на северниот дел на Дибенер Хајде (област). Сојузниот автопат Б187 и железничката линија помеѓу Витенберг и Торгау поминува низ општината.
2 Административни единици
Покрај Требиц, кон него се припоени и Безевиг, Клајнцербст и Естериц.
3 Спорт
Локалниот мото-клуб Требиц вози во мотокрос-првенството.
Валандовска парохија

Валандовска парохија — православна парохија на Македонската православна црква - Охридска архиепископија, дел од Гевгелиското архијерејско намесништво на Повардарската епархија. Нејзиното седиште е во црквата „Св. Димитриј“ во градот Валандово. Парохијата ги опфаќа селата: градот Валандово и селата Балинци, Брајковци, Градец, Грчиште, Марвинци, Раброво и Собри.
1 Цркви и манастири
Ова е список на црквите и манастирите во парохијата. Можно е списокот да не е целосен:
име, населено место, изградена / обновена, слика
Црква „Св. Димитриј“, Валандово, 1830
Црква „Св. Ѓорѓи“, Валандово, 1344 / 1934
Црква „Рождество на Пресвета Богородица“, Валандово, 15 мај 2015
Црква „Св. Димитриј“, Балинци, 1860 / 1931
Црква „Св. Ѓорѓи“, Брајковци, век / 1931
Црква „Св. Димитриј“, Градец, 1860
Црква „Св. Атанасиј“, Градец, среден век
Црква „Св. Петка“, Градец, 2016
Црква „Св. Архангел Михаил“, Грчиште, 1849
Црква „Св. Петар и Павле“, Грчиште
Црква „Св. Петка“, Марвинци, 19 век / 1926
Црква „Св. Илија“, Раброво, 2010
Црква „Св. Димитриј“, Собри
2 Поврзано
* Гевгелиско архијерејско намесништво
Кемберг

Кемберг (|Kemberg) — град во округот Витенберг, во Саксонија-Анхалт, Германија. Градот се наоѓа во северниот дел на природниот парк Дибенер Хајде. Кемберг е составен од населените места Бергвиц, Кличена и Атериц.
1 Историја
На 1 јули 2005, општината Бергвиц со нејзините административни единици Кличена, била споена кон Кемберг, како и општината Атериц (со општините Гомло и Лубаст) на 1 јануари 2006.
2 Главни знаменитости
Најимпресивната градска знаменитости е Црквата на Пресвета Богородица („Unser Lieben Frauen“), која може да се види дури од ''Elbaue'' (природни полдери). Таа е сала-црква со наос и две патеки кои потекнуваат од 15-от век (или така се верува) со 86-метри високата купола изградена во 19 век. Постојат работи, како што се остатоци од ѕидни слики од доцниот среден век, олтар направен од песок и многу убава крстилница (двете од 15 век). Исто така, вредна е и доцната готско градско собрание со неговите ренесансни додатоци и стариот градски ѕид од 14 век, делови од него се сè уште зачувани.
Добро зачуваниот центар на Кемберг ги води посетителите во минатото и секогаш е вредно за прошетка. Градот е исто така добро сместен за соседната област за излети и до Витенберг.
3 Сообраќај
Кемберг се наоѓа на сојузниот автопат Б2 до Бад Дибен, на покраинскиот автопат Л129 од Бергвиц до Бад Шмидеберг и на окружниот пат K2024 помеѓу Ројден и Требиц.
Бергвиц се наоѓа на Б100 од Витенберг до Битерфелд и на Л129 од Зелбиц до Кемберг.
Кличена се наоѓа на окружниот пат K2041 од Бергвиц до Зегрена.
Сојузниот автопат 9 (Минхен - Берлин) може да се стигне од раскрсницата ''Фокероде'', оддалечена 22 километри.
Железничката станица Бергвиц се наоѓа на линијата на Германски железници помеѓу Витенберг и Битерфелд.
Од 1903 до 1951, имало железничка врска помеѓу Бергвиц и Кемберг. Поранешната станица е уништена. Таму сега е изграден хипермаркет.
4 Познати луѓе
* Бартоломеј Бернхарди, теолог
* Фридрих Вернер фон дер Шуленбург, германски дипломат и борец на отпорот во Јулската завера
Денис Страквалурси

Денис Страквалурси — аргентински фудбалер кој настапува за тимот на Евертон како позајмен од аргентинскиот прволигаш Тигре.
1 Кариера
Тој својата кариера ја започнал во третолигашот Унион де Сунхалес.По една сезона помината тука тој потпишал за ФК Гимназија Ла Плата тим од елитната лига на аргентинскиот фудбал.
1.1 Тигре
Пред почетокот на сезоната 2010-2011 Страквалурси дојде во Тигре на позајмица од една сезона со можност за откуп на крајот од сезоната.Во зимското првенство наречено Апертура тој постигна 11 голови за Тигре и беше прв стрелец во лигата заедно со уругваецот Сантјаго Силва.Со тоа стана првиот фудбалер на Тигре во историјата кој бил прв стрелец во аргентинската лига.
1.2 Евертон
Во последните денови на август Страквалурси потпиша за Евертон на позајмица од Тигре до крајот на сезоната.Своето деби за карамелите го имаше во домаќинскиот меч на Евертон против Виган на 17 септември 2011 влегувајќи како замена за Тим Кејхил. Својот прв погодок во Премиер лигата Страквалурси го постигна на 11 февруари 2012 кога по одличната асистенција на Лендон Донован тој го совлада Петр Чех и му обезбеди победа на својот тим над Челси од 2-0.
1.3 Сан Лоренцо
Во јули 2012 Страквалурси потпиша за Сан Лоренцо како слободен играч откако му истече договорот со Тигре.
Хемиски симбол

Хемиски симбол — еднобуквен или двобуквен знак (код) што означува еден хемиски елемент, утврден со меѓународен договор. Знакот обично е изведен од латинското име на елементот. Само првата буква се пишува голема. На пример: „He“ за хелиум (''helium''), „Pb“ з олово (''plumbum''), „W“ за волфрам (''wolfram''). Привремените имиња на новооткриените или сè уште несинтетизираните елементи имаат трибуквени симболи врз основа на нивниот атмоски број. На пример, хасиумот имал привремен симбол „Uno“, согласно неговото привремено име унилоктиум (''unniloctium'').
Покрај ова, на хемиските симболи им се додаваат надзнаци и подзнаци (горен и долен индекс) за да се претстави изотопот на атомот. Надзнак се употребува и за да се обележи јонизација или оксидационен број на елементот.
Надзнаците и подзнаците што опишуваат нуклеотиди или молекули имаат своја положба и значење:
* Нуклеонскиот број (масен број) се пишува како лев надзнак (на пр. <sup>14</sup>N)
* Протонскиот број (атомски број) се означува со лев подзнак (на пр. <sub>64</sub>Gd)
* Ако има потреба, може да се прибележи и состојбата на јонизација или возбудената состојба со десен надзнак (на пр. состојба на јонизација Ca<sup>2+</sup>). Во астрономијата, нејонизираниот атомски водород се нарекува „HI“, а јонизираниот е „HII“.* Бројот на атоми на некој елемент во една молекула или хемиско соединение се наведува десен подзнак (на пр. N<sub>2</sub> или Fe<sub>2</sub>O<sub>3</sub>)
* Радикалите се означуваат со точка од десно (на пр. Cl·)
Во кинескиот јазик, секој елемент има свој знак од писмото како симбол.
1 Галерија
2 Поврзано
* Периоден систем на елементите
Heard 'Em Say

„Heard 'Em Say“ е песна изведена од американскиот хип-хоп артист, продуцент и текстописец Кање Вест. Беше издадена на 8 ноември 2005 година како трет сингл од неговиот втор студио албум, ''Late Registration''. Кање Вест ја изведе оваа песна во соработка со фронтменот на групата Maroon 5 (Марун 5), Адам Левин, кој го пее рефренот. Песната е ко-продуцирана од страна на Џон Брион, песната содржи делови од песната „Someone That I Used to Love“ изведена од страна на Натали Кол. Рефренот од песната „Heard 'Em Say“ подоцна беше користен на уште една песна на Марун 5, „Nothing Lasts Forever“ која што се појави на нивниот албум од 2007 година, ''It Won't Be Soon Before Long''.
0.1 Табели и позиции
Табела (2005/2006), НајвисокаПозиција
Australian Singles Chart, 27
Canadian Singles Chart, 19
European Hot 100 Singles, 71
Finnish Singles Chart, 10
German Singles Chart, 95
Irish Singles Chart, 23
Netherlands Singles Chart, 67
New Zealand Singles Chart, 15
U.S. ''Bilboard'' Hot 100, 26
U.S. ''Billboard'' Hot R&B/Hip-Hop Songs, 17
U.S. ''Billboard'' Hot Rap Tracks, 12
U.S. ''Billboard'' Pop 100, 34
U.S. ''Billboard'' Pop Songs, 26
UK Singles Chart, 22
0.2 Продажба и сертификации
Држава, Услужник, Сертификација, Продадени копии
САД, RIAA, Злато<ref, 500,000+
Бад Шмидеберг

Бад Шмидеберг (|Bad Schmiedeberg) — мал град во округот Витенберг, во Саксонија-Анхалт, Германија. Се наоѓа во природниот парк Дибенер Хајде.
1 Историја
Градот бил првпат споменат во 1206, како ''Smedeberg''. Во 1350, му биле доделени градските права.
2 Главни знаменитости
* Евангелистичката градска цркба била изградена во 1453 како готска сала-црква.
* Арт Нуво ''Kurhaus'' („бања“) изградена во 1908.
*''Bundesradfahrerdenkmal'' (Сојузен велосипедски споменик), поставен од ''Bund Deutscher Radfahrer'' (Лига на германски велосипедисти), посветен на 17 јуни 1923 година во чест на убиените и исчезнати членови на клубот и спортисти.
3 Културни настани
* Шмидебергер Маргаретенфест, оддавајќи ѝ чест на електорката Маргарет од Австрија. Во 2006, фестивалот одбележал 575 години и исто така 800-годишнината од првиот документиран доказ за градот.
4 Политика
4.1 Градски совет
* CDU 6 места
* FDP 3 места
* PDS 3 места
* SPD 1 место
* Земјоделство, животна средина 1 место
* Про Бад Шмидеберг 1 место
* Независен 1 место
4.2 Градоначалник
Штефан Дамхајн бил избран за градоначалник на 3 април 2005.
5 Галерија
Палата Базилика

Палатата Базилика се наоѓала во Цариград, денешен Истанбул, Турција. Таа била откриена во 1937 година во дворот на Топкапи-сарај. Остатоците денеска од палатата се наоѓаат во Топкапи-сарај. Најверојатно била изградена во 5 век, а во 10 век биле реновирана.
Палата Плацидија

Палата Плацидија претставувала официјалната резиденција на папскиот амбасадор во Цариград и место каде живеел папата кога престојувал во Цариград. Во оваа палата во текот на историјата се воделе главните разговори меѓу императорот и папата. Овој престој во палатата датира по крајот на Акакиевата шизма во 519 година.
Палатата била изградена од страна на Гала Плацидија, и се наоѓала кај ѕидините на Златниот Рог и денешната џамија Зејрек
Палатата била изградена во текот на 5 век. За првпат од страна на еден папа била употребена во времето на папа Вигилиј во 547 година како дел од т.н. византиско папство и неговата посета на градот. Во 550 година, Вигилиј решил дека оваа палата не ги задоволува неговите потреби па одлучил да се пресели во базиликата Свети Петар која се наоѓала во градот. Од тоа место папата изготвил документ за екскомуникација на патријархот Мена Цариградски и неговите следбеници. По ова папата бил ставен во еден вид домашен притвор во Плацидија. По неговото бегство од 551 година преку Босфорот, настапило апсење на неговите истомисленици по кое следувало помирување на папата со императорот и негово враќање во палатата. Иако бил во близина на местото каде се одржал Петтиот вселенски собор, папата одбил да прати свои претставници.
Палатата од страна на папата се користела до почетокот на Големиот раскол.
Иван Козарев

Иван Козарев, познат како ''Балкан'' (5 април 1901 - 1 април 1944) — деец на ВМРО (обединета) и комунист на БРП, учесник во НОБ и првиот партизан во Македонија и на целиот Балкан. Командант на чета при партизанскиот одред „Никола Парапунов“.
1 Животопис
Иван Козарев е роден на 5 април 1901 година во селото Добриништа, Банско. Завршува прогимназија во своето родно село. Член на БКП. Учествува во Септемвриското востание од 1923 година во Разлошкиот крај. По создавањето на ВМРО (обединета) во 1925 година станува нејзин член. Поради оваа активности постојано е проследуван.
Прогонуван од ванчомихајловистичката ВМРО, тајно живеел во Софија, Сливен, Пловдив итн. Во 1935 година како резултат на предавство, паѓа во затвор, каде што лежи до 1938 година. Во затворот се сретнува со Никола Парапунов, неговиот подоцнежен соборец против бугарските сили. Таму посебно внимание му посветил на самообразованието. По излегувањето учествувал во создавање мрежа на македонско национално-ослободително движење за обединување на Македонија. Од 7 февруари 1941 година повторно преминал во илегала.
На 27 јуни 1941 година во близина на изградениот од него рибник во месноста „Струго“ над Добриништа, при обид да биде уапсен од група полицајци, Козарев убива двајца од нив и со тоа започнало партизанско движење не само во Пиринска Македонија и Бугарија, но и на Балканот. Тоа се случува четири дена по почетокот на војната Германија против Советскиот Сојуз и два дена по решението од БРП за вооружена борба.
На 26 јули 1941 година, заедно со Парапунов ја создава во околината на Разлог првата партизанска чета во Пиринска Македонија и Бугарија. Го прифатил партизанско име ''Балкан''. Бил прочуен како добар стрелец, како и по својата ладнокрвност и храброст при разни опасни ситуации, таквото негово држење го прославило низ Разлошко. Бил поставен за командант на чета при партизански одред „Никола Парапунов“.
Загинал при чудни околности во текот на ноќта на 31 март спроти 1 април 1944 година во близина на своето родно село Добриништа.
Анабург-Претин

Анабург-Претин била ''заедница на општини'' во округот Витенберг, во Саксонија-Анхалт, Германија. Се наоѓала на десниот брег на Елба, југоисточно од Витенберг. Седиштето на ''заедницата на општини'' било во Анабург. Била распуштена во јануари 2011.
''Заедницата на општини'' Анабург-Претин се состоела од следниве општини:
* Анабург
* Аксин
* Бетау
* Грос Наундорф
* Лабрун
* Лебин
* Плосиг
* Претин
Нови пламен

„''Novi plamen''“ (во превод: Нов пламен), ― хрватско лево-ориентирано социјалистичко списание чиј издавач е ''Demokratska misao'' од Загреб, кое ја продолжило традицијата на некогашното списание „''Plamen''“, основано 1919 година и уредувано од познатите хрватски интелектуалци и писатели Мирослав Крлежа и Аугуст Цесарец. Денешното име ''Novi plamen'' е, всушност, алузија на првичното Крлежино и Цесарчево списание ''Plamen''.
Тематски списанието е ориентирано кон економските, политичките, општествените и културните прашање на современиот свет. Околу неговото подготвување и издавање ангажирани се, пред сѐ, интелектуалци од некогашните југословенски републики: Словенија, Хрватска, Босна и Херцеговина, Македонија, Србија. Меѓутоа, со него тесно соработуваат и значајни лево-ориентирани интелектуалци од повеќе други земји.
1 Совет на списанието
Советот, според својот состав, е меѓународен. Како негов неформален претседател бил сметан познатиот американски граматичар и интелектуалец Ноам Чомски. Покрај него се и познатите Михаела Алберта, Кен Коутс, Дејвид Гребер, Богдан Денич, Џон Мек Донел, Кетрин Самари, Жан Циглер и други.
Од некогашните југословенски републики членови на Советот на списанието, помеѓу другите, се следниве филозофи, социолози, политиколози, писатели: Славој Жижек, Милорад Пуповац, Предраг Матвеевиќ, Надежда Чачиновиќ, Слободан Шнајдер, Љубомир Цуцуловски, Инослав Бешкер, Миодраг Живановиќ и други.
2 Соработници
Помеѓу попознатите соработнци на ''Novi plamen'' се Растко Мочник, Соња Локар, Игор Мандиќ, дон Иван Грубишиќ, Тодор Куљиќ, Љубо Јурчиќ и други.
3 Активности
Една од позначајните активности на списанието беше меѓународната научна конференција ''Participation, Self-management, Democracy'' (''Партиципација, самоуправување и демократија''), одржана во Загреб (2007) организирана во соработка со ''Demokratska misao'' и шведскиот ''Left International Forum''.
4 Наводи
Претин

Претин — град и поранешна општина во округот Витенберг, во Саксонија-Анхалт, Германија. Од 1 јануари 2011, е дел од градот Анабург. Бил дел од поранешната заедницата на општини Анабург-Претин.
1 Географија и сообраќај
Градот се наоѓа околу 30 километри југоисточно од Витенберг и околу 12 километри северозападно од Торгау во низините на источниот брег на Елба, западно од областа Анабург. Западно од градот води сојузниот автопат (''Bundesstraße'') B 182, и на север е B 187. На југ, градот се граничи со Саксонија. Претин е поврзан со саксонската општина Домич со ферибот на Елба.
2 Луѓе
* Ото Карл Бахман (1877–1954), кој во 1927 станал првиот градоначалник од KPD на германски град (Елсниц во саксонскиот округ Фогтландкрајс).
Бетау

Бетау — село и поранешна општина во округот Витенберг, во Саксонија-Анхалт, Германија. Од 1 јануари 2011, е дел од градот Анабург. Се наоѓа точно на границата со Саксонија околу 35 километри југоисточно од окружното седиште на Витенберг и 12 километри северно од Торгау. Бетау бил дел од заедницата на општини Анабург-Претин.
1 Географија и сообраќај
Бетау се наоѓа во низините на источниот брег на Елба, западно од областа Анабург. Западно од општината води сојузниот автопат (''Bundesstraße'') B 182, и на север е B 187. На југ, општината се граничи со Саксонија.
2 Историја
Бетау се верува дека е основан во 1159 од фламанските доселеници. Тие ја населиле областа од Вихман фон Зебург, надбискуп на Магдебург и Алберт Мечката.
Анабург

Анабург (|Annaburg) — мал град во округот Витенберг, во Саксонија-Анхалт, Германија. Бил седиште на поранешната ''заедница на општини'' Анабург-Претин.
1 Единици
Анабург има два центри, еден наречен Анабург и друг Пурцин.
2 Историја
Во 13. век, Асканијците изградиле ловечка куќа на местото на денешниот Анабург. Сепак, оваа величествена градба изгорела во 1422. Војводата Албрехт III од Саксонија-Витенберг бил во внатрешноста на куќата, кога избил пожарот. Тој и неговата жена избегале низ прозорецот, облечени само во нивната ноќна облека. Пожарот убил многу од придружбата на Албрехт, како и него самиот, кој умрел неколку подоцна како резултат на повредите. Ова влијаело на целокупната историја во регионот, бидејќи Албрехт немал наследник. Со неговата смрт, на династијата Асканија ѝ дошол крајот.
Во 1498, била изградена зоолошка градина.
До 1572, Анабург бил нарекуван Лохау и бил, додека не била укината во 1821, седиште на ''Амт'' Анабург. Во 1550, Лохау бил дом на 40 мажи кои поседувале земја, меѓу нив осум сточари, еден феудален судија, девет градинари и 22 жители, кои живееле некаде надвор од Лохау.
Првата саксонска аптека исто така може да се најде во Анабург.
Жената на изборниот кнез Август била Ана Данска, ќерка на данскиот крал Кристијан III. По нејзе, величествениот дом - а со тоа и градот - биле преименувани. Од 1762, горенаведениот објект бил местото на воениот младински институт, во кој повеќе од 500 ученици на возраст од 11 до 15 биле бесплатно образувани од воениот персонал по протестантска вера. Понатаму, постоела и друга младинска офицерска школа во новоизгадените бараки.
Во јули 1754, Јохан Кристијан Ноак, „der ''Malificant''“ бил убиен на тркало и го оставиле таму за да ги одврати другите од такви дела. Било една од последните такви погубувања.
Од 1780, проценителот на ''Amt'', Кристијан Август Зајдел, започнал овоштарник од црници во Анабург.
По губењето на градските права во 17. век, тие повторно му биле доделени повторно во 1939.
3 Луѓе
* Јустус Кристијан Торшмит (1688–1738), историчар и ѓакон
Аксин

Аксин — село и поранешна општина во округот Витенберг, во Саксонија-Анхалт, Германија. Од 1 јануари 2011, е дел од градот Анабург.
1 Географија и сообраќај
Селото се наоѓа 35 километри југоисточно од Витенберг и околу 20 километри северно од Торгау во низините на источниот брег на Елба на стар, сега исушен дел од таа река. Западно од селото води сојузниот автопат (''Bundesstraße'') B 182, и на север е B 187. Се наоѓа на „Црковната паека Средна Германија“. На југ, селото се граничи со Саксонија.
2 Историја
Селото Аксин е првпат споменато во X век. Меѓутоа, селото сигурно било постарот, бидејќи замок со име ''Wazgrini'' во Аксин бил споменат во 865. Бил користен како утврден замок на преминот на Елба.
3 Административни единици
* Аксин
* Кенич (од 10 јануари 1938)
* Гемен
4 Знаменитости
* Добро позната е црквата од тули со слики од XII век.
* Крст на покајание во Кенич
Алувијална почва

Алувијална почва се формира со таложење на ситен речен нанос околу речните корита. Богати се со хранливи материи и се мошне плодни. Погодни се за одгледување на разни земјоделски култури. Во Македонија зафаќаат околу 125 000 хектари.